b"\n_START_ARTICLE_\nTest de Draize\n_START_PARAGRAPH_\nLa prova de Draize o test de Draize \xc3\xa9s una prova de toxicitat aguda creada el 1944 pels toxic\xc3\xb2legs John H. Draize i Jacob M. Spines, de l'Administraci\xc3\xb3 d'Aliments i F\xc3\xa0rmacs (FDA). N'hi existeixen dues variants: la prova d'irritaci\xc3\xb3 cut\xc3\xa0nia aguda (o prova de Draize per a pell) i la prova d'irritaci\xc3\xb3 ocular aguda (o prova de Draize per a mucoses)._NEWLINE_El procediment consisteix en l'aplicaci\xc3\xb3 de 0,5 ml o 0,5 g d'una subst\xc3\xa0ncia de prova a l'ull o a la pell d'un animal conscient i immobilitzat, deixar-li-la durant un per\xc3\xadode, i despr\xc3\xa9s rentar-li-la i prendre nota dels efectes."